**1. napirend**

**E L Ő T E R J E S Z T É S**

**Salföld Község Önkormányzata Képviselő-testületének**

 **2023. augusztus 30-i rendkívüli nyilvános ülésére**

**Tárgy:** a Tapolca Környéki Önkormányzati Társulás Társulási Megállapodásának módosítása

**Előterjesztő**: Fábián Gusztáv, polgármester

**Előkészítette:** dr. Szabó Tímea címzetes főjegyző

----------------------------------- Jogszabállyal nem ellentétes

 Előterjesztő

 ----------------------------------

 dr. Szabó Tímea

 címzetes főjegyző

**Tisztelt Képviselő-testület!**

A Tapolca Környéki Önkormányzati Társulás a jelen előterjesztés mellékletét képező előterjesztés, valamint módosító okirat szerint a háziorvosi ügyeleti ellátás átszervezése okán döntött a Társulás Társulási Megállapodása módosításáról.

Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

Fentiek alapján a módosításhoz szükséges a Képviselő-testület minősített többséggel hozott döntése.

***Határozati javaslat:***

SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK

…/2023. (…) HATÁROZATA

***A Tapolca Környéki Önkormányzati Társulás Társulási Megállapodása módosításáról***

Salföld Község Önkormányzata Képviselő-testülete a Tapolca Környéki Önkormányzati Társulás Társulási Megállapodása módosítását és annak egységes szerkezetét az előterjesztés szerint elfogadja.

A Képviselő-testület felkéri a polgármestert, hogy a határozatot a Társulási Tanács elnöke részére küldje meg.

Felelős: Fábián Gusztáv, polgármester

Határidő: 2023. augusztus 31.